CELEX: C2007/247/20
Language: fi
Date: 2007-10-20 00:00:00
Title: Asia C-371/07: Ennakkoratkaisupyyntö, jonka Vestre Landsret (Tanska) on esittänyt 3.8.2007 — Danfoss A/S ja AstraZeneca A/S v. Skatteministeriet

20.10.2007   
            
            
               FI
            
            
               Euroopan unionin virallinen lehti
            
            
               C 247/16
            
         Ennakkoratkaisupyyntö, jonka Vestre Landsret (Tanska) on esittänyt 3.8.2007 — Danfoss A/S ja AstraZeneca A/S v. Skatteministeriet
   (Asia C-371/07)
   (2007/C 247/20)
   Oikeudenkäyntikieli: tanska
   Ennakkoratkaisua pyytänyt tuomioistuin
   Vestre Landsret
   Pääasian asianosaiset
   
      Kantajat: Danfoss A/S ja AstraZeneca A/S
   
      Vastaaja: Skatteministeriet
   Ennakkoratkaisukysymykset
   
               1)
            
            
               Onko kuudennen arvonlisäverodirektiivin (1) 17 artiklan 6 kohdan 2 alakohtaa tulkittava siten, että edellytyksenä sille, että jäsenvaltio epää arvonlisäveron vähennysoikeuden sellaisten hankintojen osalta, jotka käytetään liikekumppaneille ja henkilöstölle järjestettävään ruokatarjoiluun yrityksen työpaikkaruokalassa kokousten yhteydessä, on se, että kansallisessa lainsäädännössä oli ennen direktiivin voimaantuloa peruste tällaiselle vähennyksen epäämiselle ja että veroviranomaiset käytännössä sovelsivat tällaista perustetta siten, että arvonlisäveron vähennysoikeus evättiin näiden hankintojen osalta?
            
         
               2)
            
            
               Onko ensimmäiseen kysymykseen annettavan vastauksen kannalta merkitystä sillä, että yritysten pitämät työpaikkaruokalat eivät ennen vuonna 1978 tapahtunutta kuudennen arvonlisäverodirektiivin täytäntöönpanoa olleet arvonlisäverovelvollisia kyseisessä jäsenvaltiossa voimassa olleiden kansallisten arvonlisäverosäännösten perusteella, että vähennysoikeuden rajoittamista koskevia kansallisia säännöksiä ei muutettu kuudennen arvonlisäverodirektiivin täytäntöönpanon yhteydessä ja että yksinomaan siitä, että yritysten pitämistä työpaikkaruokaloista tuli arvonlisäverovelvollisia kuudennen arvonlisäverodirektiivin täytäntöönpanon yhteydessä, on seurauksena se, että vähennysoikeuden rajoittamista koskevalla säännöksellä voi olla merkitystä tämäntyyppisten yritysten osalta?
            
         
               3)
            
            
               Onko kyse vähennysoikeutta koskevan rajoituksen ”edelleen soveltamisesta” kuudennen arvonlisäverodirektiivin 17 artiklan 6 kohdan 2 alakohdassa tarkoitetulla tavalla, jos vuonna 1978 tapahtuneesta kuudennen arvonlisäverodirektiivin täytäntöönpanosta aina vuoteen 1999 saakka vähennysoikeus on kyseisten kustannusten osalta ollut olemassa pääasiassa kyseessä olevan hallintokäytännön seurauksena?
            
         
               4)
            
            
               Onko kuudennen arvonlisäverodirektiivin 6 artiklan 2 kohdan a ja b alakohtaa tulkittava siten, että kyseinen säännös kattaa vastikkeettoman ruokatarjoilun, jonka yritys järjestää liikekumppaneilleen omassa työpaikkaruokalassaan yrityksessä pidettävien kokousten yhteydessä?
            
         
               5)
            
            
               Onko kuudennen arvonlisäverodirektiivin 6 artiklan 2 kohdan a ja b alakohtaa tulkittava siten, että kyseinen säännös kattaa vastikkeettoman ruokatarjoilun, jonka yritys järjestää henkilöstölleen omassa työpaikkaruokalassaan yrityksessä pidettävien kokousten yhteydessä?
            
         
      (1)  Jäsenvaltioiden liikevaihtoverolainsäädännön yhdenmukaistamisesta — Yhteinen arvonlisäverojärjestelmä: yhdenmukainen määräytymisperuste — 17.5.1977 annettu kuudes neuvoston direktiivi 77/388/ETY (EYVL L 145, s 1).